ગુજરાત સહિત દેશભરના ટીવી અને અખબારોમાં આપની સખાવતના સમાચાર આવ્યા. આમ પણ તમે નરેન્દ્ર મોદીની નજીક છો, આવુ તમે જાહેરમાં દાવો પણ કરતા હોવ છો અને આપને ત્યાં આવતા સરકારી અધિકારીઓને દમ મારવા માટે નરેન્દ્ર મોદીને ફોન કરૂ તેવી દાટી પણ મારતા હોવ છો, તેવુ મેં સરકારી અધિકારી પાસેથી પણ સાંભળ્યુ છે. ખેર તે જુદી વાત છે. તમારી કારની ભેટ આપવાની વાતથી નરેન્દ્ર મોદી પણ ખાસ્સા પ્રભાવીત થયા અને તેઓ પણ વીડિયો કોન્ફરન્સીંગ દ્વારા આપના કાર્યક્રમનો હિસ્સો બન્યા, કાર્યક્રમ ખુબ સારો રહ્યો. ચાલો સારૂ થયુ તમને ખુબ પ્રતિષ્ઠા મળી પણ મુળ વાત જ્યારે મને કર્મચારીઓ પાસેથી જે જાણવા મળ્યુ તેની ખરાઈ કરવા મેં આપને ફોન કર્યો ત્યારે આપ થોડાક નારાજ થઈ ગયા, આપે મને પડકાર પણ ફેંક્યો કે ક્યો કર્મચારી આવુ કહે છે મને નામ આપ હું તમને કરોડ રૂપિયા આપીશ.